Diari Oficial de la Generalitat Valenciana


Sumari del DOGV 2051, del 22-06-1993 (1993/828402)

RESOLUCIÓ de 30 d'abril de 1993, del Conseller d'Obres Públiques, Urbanisme i Transports, per la qual suspen la tramitació de la modificació puntual número 4, relativa al canvi de parcel la mínima en el polígon 13, i aprova definitivament les modificacions números 1, 2, 3 i 5 del Pla General d'Ordenació Urbana del municipi de Guardamar del Segura.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2051

Data del DOGV
:   22-06-1993

Secció del DOGV
:   ALTRES DISPOSICIONS

Número del document
:   1993/828402


Data del document
:   30-04-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 30 d'abril de 1993, del Conseller d'Obres Públiques, Urbanisme i Transports, per la qual suspèn la tramitació de la modificació puntual número 4, relativa al canvi de parcel.la mínima en el polígon 13, i aprova definitivament les modificacions números 1, 2, 3 i 5 del Pla General d'Ordenació Urbana del municipi de Guardamar del Segura.  
Vist l?expedient de modificacions puntuals del Pla General d'Ordenació Urbana de Guardamar del Segura (Alacant), i tenint en compte els següents  
Antecedents de fet  
Primer l?Ajuntament de Guardamar del Segura, en la sessió plenària de 18 de desembre de 1992, va acordar-ne l'aprovació provisional, després de complir els tràmits d'aprovació inicial, el 5 d'octubre de 1992, i exposició pública, mitjançant anuncis apareguts en el Diari Oficial de la Generalitat Valenciana número 1.890, de 27 d'octubre de 1992; Butlletí Oficial de la Província número 247, de 28 d'octubre de 1992, i en el diari Informació, el 17 d'octubre de 1992, sense que s'hi haja presentat cap al·legació.  
Segon  
La documentació està integrada por memòria, estudis complementaris i normes urbanístiques.  
Tercer  
L?objecte d'aquest expedient és la introducció de cinc modificacions puntuals en el Pla General d'Ordenació Urbana relatives a diversos aspectes d'aquest i que tot seguit s'indiquen:  
Modificació núm. 1: ampliació del fons edificable en planta baixa.  
Es tracta d'ampliar, per a les plantes baixes, el fons màxim edificable, en illa tancada, de manera que puga ocupar-se el 100% de la superfície del solar. Es justifica per l?escàs interès que té deixar patis en planta baixa, només accessibles des d'aquesta i sense cap altra utilitat.  
Modificació número 2: modificació de la normativa d'obligat compliment en relació amb la prevenció d'incendis.  
Es tracta de canviar la normativa que actualment exigeix el Pla, la NTE/IPF, que no és d'obligat compliment, per la NBE-CPI/91, que sí que ho és en general en tot l?estat i en particular en la Comunitat Valenciana per menció expressa de les normes d'habitabilitat i disseny HD/91.  
Modificació número 3: usos permesos sota rasant.  
El Pla General d'Ordenació Urbana, en la seua redacció actual, permet la construcció de soterrani i semisoterrani «no habitable». Així mateix, no permet la situació d'habitatges en soterranis i semisoterranis, i regula amb aquesta finalitat l'alçada mínima que ha de tenir el paviment dels habitatges sobre la rasant oficial.  
Per tant, de la lectura de l'anterior, es desprèn que el Pla General d'Ordenació Urbana equipara el terme «habitable» al d'habitatge i es pot entendre que fa possibles altres usos diferents del d'habitatge en semisoterranis i soterranis.  
El contingut de la modificació es concreta en:  
a) Encara que, amb caràcter general, els habitatges s'han de fer en la planta baixa i en plantes de pis, s'admeten dependències d'habitatge sota rasant, en semisoterrani, sempre que es resolga la il·luminació i la ventilació d'acord amb l?esmentada HD/9 1.  
b) Així mateix s'aclareix la possibilitat d'implantar altres usos sota rasant distints del d'habitatge, sempre que complesquen les condicions previstes d'evacuació, ventilació i il·luminació, i en el cas dels usos hoteler i hospitalari, no es destinen a habitacions.  
Modificació número 4: reducció de la superfície mínima de parcel·la al polígon 13 del sòl urbà.  
Actualment la superfície mínima en aquest polígon es de 1.000 m2. Es tracta, sense alterar la resta dels paràmetres, de reduir aquesta parcel·la a 600 m2.  
Modificació número 5: variació de les construccions permeses sobre l'alçada màxima.  
Actualment es permeten sobre l'alçada màxima, entre d'altres construccions, trasters vinculats als habitatges de l?edificació.  
L?experiència demostra que en no estar limitada la superfície màxima dels trasters, es converteixen habitualment en nous habitatges, i açò és difícilment controlable per l'ajuntament.  
D'altra banda, es tracta de variar la imatge de les cobertes dels edificis, en aquest molt deteriorades per la falta d'ús pels propietaris.  
La modificació proposa:  
a) Limitar la superfície dels trasters a 4,00 m2, amb alçada lliure inferior a 2,00 m i accés directe des de zones comunes.  
b) Possibilitar la construcció d'àtics, vinculats funcionalment a l?habitatge situat en el pis immediatament inferior, amb reculada d'un mínim de 3 m, sempre que l?última planta de l?edifici, anterior a l?àtic, es recule així mateix tres metres, i l?àtic pot exhaurir el volum no utilitzat en l?última planta.  
Quart  
La Comissió Territorial d'Urbanisme d'Alacant, en la sessió del dia 2 d'abril de 1993, va acordar d'emetre un informe favorable sobre les modificacions puntuals números 1, 2, 3 i 5, i elevar-les al Conseller d'Obres Públiques, Urbanisme i Transports per a l'aprovació definitiva. Va acordar suspendre la tramitació de la modificació puntual número 4 fins que no es justifique la previsió d'espais lliures més grans per al supòsit que amb la modificació proposada s'augmente la densitat de població.  
Consideracions tècnico-jurídiques  
Primera  
La tramitació s'estima correcta d'acord amb el que estableix en l'article 114, per remissió del 128.1, del text refós de 1992 i els articles del 125 a 130 del Reglament de Planejament, per remissió del 161.1 del mateix text legal.  
Segona  
La documentació s'estima completa de conformitat amb l'article 72.4 del text refós de 1992 i els articles del 37 al 42 del Reglament de Planejament, tenint en compte l'objecte i l'abast de la modificació plantejada.  
Tercera  
Pel que fa a les modificacions la, 2a, 3a i 5a, el contingut i les determinacions es consideren tècnicament correctes, ja que em l?expedient ha quedat demostrat que no impliquen un increment de la densitat de població, que obligue, per tant, a la previsió d'espais lliures més grans, de conformitat amb l'article 128.2 del text refós de 1992.  
Quarta  
Pel que fa a la modificació número 4, s'haurà d'acreditar en l'expedient que no comporta augment de volum, i en cas de comportar-ne, s'hauran de preveure els espais lliures més grans corresponents a l'augment de densitat de població que es produesca.  
Cinquena  
El Conseller d'Obres Públiques, Urbanisme i Transports és l?òrgan competent per a la resolució definitiva del planejament general, i les seues modificacions, dels municipis costaners la població estacional resident de fet dels quals supere els 50.000 habitants, o els puga superar en el seu desenvolupament, de conformitat amb l'article 3.2 del Reglament dels òrgans Urbanístics de la Generalitat Valenciana, aprovat pel Decret 137/1990, de 30 de juliol, del Consell de la Generalitat Valenciana, en relació amb l'article 118.3.a) del text refós de la Llei sobre el Règim del Sòl i Ordenació Urbana, aprovat pel Reial Decret Legislatiu 1/1992, de 26 de juny, amb l?informe previ de la Comissió Territorial d'Urbanisme de conformitat amb l'article 15.2 de l?esmentat Reglament dels òrgans Urbanístics de la Generalitat Valenciana.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i la resta de disposicions aplicables, resolc:  
Primer  
Suspendre la tramitació de la modificació puntual número 4, relativa al canvi de parcel·la mínima en el polígon 13 del sòl urbà, fins que es prevegen els espais lliures més grans que comportaria un augment de densitat, o si aquest no és necessari, s'ha de justificar convenientment, com també la seua motivació.  
Segon  
Aprovar definitivament les modificacions següents:  
- Modificació puntual número 1, relativa a ampliació del fons edificable en planta baixa.  
- Modificació puntual número 2, relativa a la normativa d'obligat compliment en relació amb la prevenció d'incendis.  
- Modificació puntual número 3, relativa a usos permesos sota rasant.  
- Modificació puntual número 5, relativa a la variació de les construccions permeses sobre l'alçada màxima.  
Contra aquesta resolució, que exhaureix la via administrativa, es podrà interposar recurs contenciós administratiu, davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l?endemà de la notificació d'aquesta.  
Per a la interposició de l?esmentat recurs serà requisit imprescindible que, amb caràcter previ, el recurrent en comunique a aquest òrgan la interposició. Tot açò de conformitat amb el que estableixen en els articles 57.2.f) i 58 de la Llei reguladora de la Jurisdicció Contenciosa Administrativa, de 27 de desembre de 1956, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això, sense perjudici que puga interposar qualsevol altre recurs que estime oportú.  
València, 30 d'abril de 1993.- El Conseller d'Obres Públiques Urbanisme i Transports: Eugenio Burriel de Orueta.